*(Käytä tätä mallipohjaa, kun kyseessä on valitus* ***opiskelijoiden oikeusturvalautakunnalle*** *päätökseen, joka koskee opiskeluoikeuden peruuttamista tai palauttamista -* ***laki ammatillisesta koulutuksesta (531/2017) 113 §)***

**VALITUSOSOITUS**

 Tähän päätökseen haetaan muutosta valituksella.

 **Valitusoikeus**

Tähän päätökseen saa hakea muutosta se, johon päätös on kohdistettu tai jonka oikeuteen, velvollisuuteen tai etuun päätös välittömästi vaikuttaa (*asianosainen*).

**Valitusaika**

Valitus päätöksestä, joka koskee opiskeluoikeuden peruuttamista tai palauttamista, tulee tehdä 14 päivän kuluessa päätöksen tiedoksisaannista.

Valitus on toimitettava valitusviranomaiselle viimeistään valitusajan viimeisenä päivänä ennen valitusviranomaisen aukioloajan päättymistä.

Jos päätös voidaan antaa tiedoksi tavallisena tiedoksiantona, käytä tekstiä:

*Asianosaisen katsotaan saaneen päätöksestä tiedon, jollei muuta näytetä, seitsemän päivän kuluttua kirjeen lähettämisestä. Käytettäessä tavallista sähköistä tiedoksiantoa katsotaan asianosaisen saaneen tiedon päätöksestä kolmantena päivänä viestin lähettämisestä.*

Jos päätös on annettava todisteellisesti tiedoksi (opiskeluoikeuden peruuttaminen) käytä tekstiä:

*Asianosaisen katsotaan saaneen päätöksestä tiedon sinä päivänä, jona päätös on luovutettu asianosaiselle tai hänen lailliselle edustajalleen. Postitse saantitodistusta vastaan lähetetystä asiakirjasta katsotaan asianosaisen saaneen tiedon saantitodistuksen osoittamana aikana.*

Tiedoksisaantipäivää ei lueta valitusaikaan. Jos valitusajan viimeinen päivä on pyhäpäivä, itsenäisyyspäivä, vapunpäivä, joulu- tai juhannusaatto tai arkilauantai, saa valituksen tehdä ensimmäisenä arkipäivänä sen jälkeen.

 **Valitusviranomainen**

Valitus tehdään opiskelijoiden oikeusturvalautakunnalle

Postiosoite:

Käyntiosoite:

Sähköpostiosoite:

Faksinumero:

Puhelinnumero:

Kirjaamon aukioloaika maanantaista perjantaihin klo xx-xx.

**Valituksen muoto ja sisältö**

Valitus on tehtävä kirjallisesti. Myös sähköinen asiakirja täyttää vaatimuksen kirjallisesta muodosta.

Valituksessa, joka on osoitettava valitusviranomaiselle, on ilmoitettava:

– päätös, johon haetaan muutosta

– miltä kohdin päätökseen haetaan muutosta ja mitä muutosta siihen vaaditaan tehtäväksi

– perusteet, joilla muutosta vaaditaan.

Valituksessa on ilmoitettava valittajan nimi ja kotikunta. Jos valittajan puhevaltaa käyttää hänen laillinen edustajansa tai asiamiehensä tai jos valituksen laatijana on joku muu henkilö, valituksessa on ilmoitettava myös tämän nimi ja kotikunta.

Valituksessa on lisäksi ilmoitettava postiosoite, puhelinnumero ja muut tarvittavat yhteystiedot. Jos valitusviranomaisen päätös voidaan antaa tiedoksi sähköisenä viestinä, yhteystietona pyydetään ilmoittamaan myös sähköpostiosoite.

Valittajan, laillisen edustajan tai asiamiehen on allekirjoitettava valitus. Sähköistä asiakirjaa ei kuitenkaan tarvitse täydentää allekirjoituksella, jos asiakirjassa on tiedot lähettäjästä eikä asiakirjan alkuperäisyyttä tai eheyttä ole syytä epäillä.

Valitukseen on liitettävä:

– päätös, johon haetaan muutosta, alkuperäisenä tai jäljennöksenä

– todistus siitä, minä päivänä päätös on annettu tiedoksi, tai muu selvitys valitusajan alkamisesta

– asiakirjat, joihin valittaja vetoaa, jollei niitä ole jo aikaisemmin toimitettu viranomaiselle.

**Pöytäkirja**

Päätöstä koskevia pöytäkirjan otteita ja liitteitä voi pyytää xx kunnan/kuntayhtymän kirjaamosta.

Postiosoite:

Käyntiosoite:

Faksinumero:

Sähköpostiosoite:

Puhelinnumero:

Kunnan/kuntayhtymän kirjaamon aukioloaika on maanantaista perjantaihin klo xx-xx.

Asianosaiselle lähetettävään valitusosoitukseen merkitään lähettämispäivä:

Päätös on annettu asianosaiselle tiedoksi kirjeellä, joka on lähetetty

Päätös on annettu asianosaiselle tiedoksi sähköisenä tiedoksiantona, joka on lähetetty